ai4bharat/Pralekha huggingface dataset:
राष्ट्रपती कार्यालय
राष्ट्रपतींच्या हस्ते गांधी शांतता पुरस्काराचे वितरण
नवी दिल्ली,26 फेब्रुवारी 2019
राष्ट्रपती रामनाथ कोविंद यांच्या हस्ते आज राष्ट्रपती भवनात झालेल्या सोहळ्यात 2015, 2016, 2017 आणि 2018 च्या गांधी शांतता पुरस्कार पंतप्रधानांच्या उपस्थितीत प्रदान करण्यात आले.
2015 चा गांधी शांतता पुरस्कार विवेकानंद केंद्र, कन्याकुमारी, 2016 चा गांधी शांतता पुरस्कार संयुक्तरित्या अक्षय पात्र फाऊंडेशन आणि सुलभ इंटरनॅशनल, 2017 चा एकल अभियान ट्रस्ट आणि 2018 चा श्री योहेई ससाकावा यांना प्रदान करण्यात आला.
याप्रसंगी बोलताना राष्ट्रपती म्हणाले की, गांधी विचार, गांधीवादी संघर्षपद्धती, गांधीवादी विचारांनी मानवीय स्वातंत्र्य प्राप्त करण्याविषयी आमच्या काळातील महान नेत्यांना प्रभावित केले आहे. अमेरिकेचे मार्टीन ल्यूथर किंग, ज्यूनिअर ते दक्षिण आफ्रिकेचे नेल्सन मंडेला आणि पोलंडचे लेक वेलेसा यांसारख्या राजकीय नेत्यांना गांधी विचारांनी प्रभावित केले आहे. समकालीन इतिहास समजण्यासाठी तसेच शोषण आणि असमतेविरोधातील लढ्यासाठी गांधीविचार अनमोल आहेत.
राष्ट्रपती म्हणाले की, 21 व्या शतकातही गांधीजींचे विचार लागू होतात. गांधीजी दीर्घकालीन गरजांवर भर देत होते, पर्यावरणाप्रती संवेदनशील होते तसेच निसर्गनियमानूसार जीवन व्यतीत करत होते. त्यांना सध्याच्या काही आव्हानांचा अंदाज होता. संयुक्त राष्ट्रसंघाकडून निर्धारीत करण्यात आलेली शाश्वत विकासाची ध्येयं गांधी विचारांवर आधारीत आहेत. आंतरराष्ट्रीय सौर आघाडीत भारताची भूमिका तसेच स्वच्छ भारत मोहीम यामध्ये गांधीविचाराचे प्रतिबिंब आहे.
पुरस्कारविजेत्यांसंदर्भात बोलताना राष्ट्रपती म्हणाले की, विवेकानंद केंद्राने देशभर फिरुन विशेषतः आदिवासी समुदायांमध्ये जाऊन स्वयंसहायता, शाश्वतता आणि विकासाला प्रोत्साहन दिले आहे. संस्थेने शिक्षण आणि आरोग्य क्षेत्रात क्षमतानिर्माण केली आहे. अक्षयपात्र फाऊंडेशनने शिक्षणाच्या प्रसाराबरोबरच भूक मिटवण्याचे आणि योग्य पोषण देण्याचे कार्य केले आहे. फाऊंडेशन शालेय विद्यार्थ्यांना संतुलित आणि पोषणाहार देण्यासाठी अत्याधुनिक तंत्रज्ञानाचा वापर करत आहे. सुलभ इंटरनॅशनल आणि तिचे संस्थापक डॉ बिंदेश्वर पाठक यांनी स्वच्छतेप्रती चांगली कामगिरी केली आहे. ज्याकाळात कोणी समोर येत नव्हते त्याकाळात त्यांनी हे काम केले आहे. एकल अभियान ट्रस्ट 22 लाख मुलांना त्यापैकी 52 टक्के मुलींना शिक्षणाप्रती सहकार्य करत आहे. ट्रस्टच्या कामाचा लाभ आदिवासी समुदायातील मुला-मुलींना झाला आहे. श्री योहेई ससाकावा यांनी कुष्ठरोग निर्मूलनाविरोधात लढ्यात महत्वाची भूमिका निभावली आहे.
N.Sapre/ S.Thakur/D. Rane
(Visitor Counter : 168
विज्ञान आणि तंत्रज्ञान मंत्रालय
एआरआय, पुणे येथील रसदार जातीची द्राक्षे
एआरआय-516 संकरित प्रकार हा एकाच जातीच्या दोन प्रजातींच्या प्रजननाद्वारे विकसित केला गेला आहे - व्हिटिस लॅब्रुस्काची काटवा आणि ब्यूटी सीडलेस प्रजाती
नवी दिल्ली, 11 मार्च 2020
देशभरात उन्हाळ्याची चाहूल लागत असतानाच पुण्याच्या डिपार्टमेंट ऑफ सायन्स अँड टेक्नॉलॉजी इन्स्टिट्यूटने  अधिक रसदार द्राक्षांचे उत्पादन विकसित केले आहे. डीएसटीच्या स्वायत्त अशा आघारकर संशोधन संस्थेतील  शास्त्रज्ञांनी ही द्राक्षाची संकरित जात विकसित केली आहे. जी बुरशीजन्य संसर्गाला प्रतिबंध करणारी, झुपकेदार आणि उत्तम रसाचा दर्जा असणारी आहे. याचा उपयोग पेय, मनुका, जॅम, रेड वाइन करण्यासाठी करता येणार असून, शेतकरी उत्साहाने या प्रकाराचा अंगिकार करीत आहेत.
डॉ. सुजाता टेटली, शास्त्रज्ञ, अनुवंशशास्त्रज्ञ आणइ रोप संकरित गट एसएसीएस-आआरआय, यांनी आवश्यक गुणधर्मांवर काम करून ही द्राक्षाची विशिष्ट एआरआय-516 ही प्रजाती विकसित केली आहे. एआरआय-516 हा बुरशीजन्य संसर्गरोधक हा गुण अमेरिकन जातीचे द्राक्ष असलेल्या काटवा पासून व्युत्पन्न झाला आहे. यामध्ये उत्तम दर्जाची फलन क्षमता आणि प्रति युनिट उत्पन्न क्षमता आहे. ही संकरित जात लवकर पिकविण्यासाठी मळणीनंतर 110-120 दिवस लागतात. या जतीमध्ये द्राक्षाचे लांबलचक गुच्छ आहेत. महाराष्ट्र, तेलंगणा, पंजाब आणि पश्चिम बंगालमध्ये आढळतात.
द्राक्ष उत्पादनामध्ये भरताचा जगात बारावा क्रमांक लागतो. साधारणपणे 78% द्राक्ष उत्पादन हे उपयोगात आणले जाते, 17-20% हे मनुका उत्पादनासाठी, 1.5% वाईनसाठी आणि 0.5% ज्यूस निर्मितीसाठी वापरले जातो. भारतात महाराष्ट्र हा द्राक्ष उत्पादनावर अग्रेसर आहे, जो 81.22% उत्पादन करतो. फार कमी प्रमाण ज्यूससाठी वापरले जाते. महाराष्ट्रातील बहुसंख्य शेतकरी सीडलेस  द्राक्षाची लागवड करतो. ज्याचा उपयोग मनुका तयार करण्यासाठी अधिक होतो. या जाती बुरशीजन्य संसर्गरोगावर अत्यंत संवेदनशील प्रभाव करतात. यामुळे वनस्पती संरक्षण खर्च वाढतो. कापणीनंतरच्या द्राक्षात 8.23-16 टक्के नुकसान होते. काढणीनंतरचा तोटा कमी करण्यासाठी ज्यूस तयार करणे हा एक चांगला पर्याय आहे.
एआरआय-516 ही संकरित जात व्हिटिस लाब्रुस्का जातीचा एक प्रकार काटवा आणि दुसरा ब्युटी सीडलेस या दोन प्रजातींच्या एकत्रीकरणातून तयार करण्यात आली आहे. द्राक्ष निर्मिती आणि प्रक्रिया हे महाराष्ट्र असोसिएशन फॉर द कल्टिवेशन सायन्स  आणि एआरसीआय आणि शेतकरी, प्रक्रिया उद्योग आणि ग्राहक यांच्या सहयोगातून होत आहे.
B.Gokhale/S.Shaikh/D.Rane
(Visitor Counter : 129
अर्थ मंत्रालय
उत्तम कार्य करणाऱ्या विधी प्रणालीत गुंतवणूक करण्याची आर्थिक सर्वेक्षणात शिफारस
नवी दिल्ली, 4 जुलै 2019
केंद्रीय वित्त आणि कंपनी व्यवहार मंत्री निर्मला सीतारमण यांनी 2018-19 या वर्षाचा आर्थिक पाहणी अहवाल आज संसदेत सादर केला. व्यवसाय सुलभतेत आपली क्रमवारी अधिक सुधारण्यासाठी असलेला एकमेव अडथळा म्हणजे करार अंमलबजावणी असे या अहवालात म्हटले आहे. कराराची अंमलबजावणी करण्यात उशीर हा मोठा अडथळा आहे. न्यायालयात 3.5 कोटी प्रकरणे प्रलंबित आहेत. जिल्हा आणि सत्र न्यायालयात 87.5 टक्के प्रकरणे प्रलंबित आहेत. म्हणूनच या क्षेत्रावर सुधारणांकडे लक्ष देण्याची आवश्यकता अहवालात स्पष्ट करण्यात आली आहे. न्यायिक प्रणालीत तुलनेने कमी गुंतवणूक करून आर्थिक प्रगतीतला मोठा अडथळा दूर करता येऊ शकतो त्याच बरोबर सामाजिक कल्याण साधता येऊ शकते याकडे अहवालात लक्ष वेधण्यात आले आहे.
दिवाळखोरी आणि नादारी तसेच वस्तू आणि सेवा कर कायदा सरकारने आणल्यामुळे व्यवसाय सुलभता सुधारण्यावर मोठा प्रभाव पडल्याचे या सर्वेक्षणात अधोरेखित करण्यात आले आहे. गेल्या चार वर्षात व्यवसाय सुलभता क्रमवारीत भारताने 142 व्या क्रमांकावरून 77 व्या स्थानापर्यंत झेप घेतलीअसून जागतिक बँकेच्या ईओडीबी 2019 मधे सर्वात मोठी सुधारणा घडवून आणणाऱ्या देशांमध्ये भारताने स्थान मिळवले आहे.
न्यायिक प्रणालीची उत्पादकता वाढवण्यासाठी कामकाजाचे दिवस वाढवणे,न्यायालयाची कार्य क्षमवाढवण्यासाठी तंत्रज्ञानाचा उपयोग यासारख्या उपाय योजना पाहणी अहवालात सुचवण्यात आल्या आहेत.
B.Gokhale/N.Chitale/D.Rane
(Visitor Counter : 87
उपराष्ट्रपती कार्यालय
उपराष्ट्रपती एम वेंकय्या नायडू यांच्याकडून देशातल्या जनतेला होळीनिमित्त शुभेच्छा
उपराष्ट्रपती एम वेंकय्या नायडू यांनी देशातल्या जनतेला होळीनिमित्त शुभेच्छा दिल्या आहेत
रंगाचा सण असलेल्या होळीच्या पवित्र प्रसंगी देशातल्या जनतेला शुभेच्छा. देशभरात पारंपरिक पद्धतीने आणि उत्साहाने साजरा केला जाणारा हा सण म्हणजे कुटुंबीय आणि मित्रपरिवाराने एकत्र येऊन उत्साह आणि आनंदाने साजरा करण्याचा सण असल्याचे उपराष्ट्रपतींनी आपल्या संदेशात म्हटले आहे. होलिका दहन म्हणजे दुष्ट प्रवृत्तीवर सुष्टाच्या विजयाचे प्रतिक आहे.
होळीच्या या पवित्र सणानिमित्त आपल्या समाजाला एकत्र आणणाऱ्या मैत्री आणि सलोख्याचे बंध अधिक दृढ करूया. हा सण आपल्या जीवनात शांतता, सलोखा, प्रगती आणि आनंदाची उधळण करणारा ठरावा अशी सदिच्छाही त्यांनी व्यक्त केली आहे.
उपराष्ट्रपती कार्यालय
प्रत्येक विद्यार्थ्याने शिस्तीचे पालन केले पाहिजे आणि देशाच्या विकासाचा दृष्टिकोन बाळगला पाहिजे- उपराष्ट्रपती
कुरुक्षेत्र विद्यापीठाच्या 31 व्या दीक्षांत सोहळ्याला केले संबोधित
नवी दिल्ली, 19 एप्रिल 2018
प्रत्येक विद्यार्थ्याने शिस्तीचे पालन केले पाहिजे आणि देशाच्या विकासाचा दृष्टिकोन बाळगला पाहिजे, असे प्रतिपादन उपराष्ट्रपती एम. व्यंकय्या नायडू यांनी केले आहे. ते आज हरियाणातील कुरुक्षेत्र येथे कुरुक्षेत्र विद्यापीठाच्या दीक्षांत सोहळ्यात बोलत होते. हरियाणाचे राज्यपाल प्रा. कप्तान सिंह सोळंकी आणि शिक्षण मंत्री रामविलास शर्मा यावेळी उपस्थित होते.
शिक्षण आणि रोजगाराचा थेट संबंध आहे. नव्या संधींचा लाभ घेण्यासाठी कौशल्य आणि ज्ञान प्राप्त करा, असे मार्गदर्शन उपराष्ट्रपतींनी केले. देशासाठी योगदान देण्याविषयी त्यांनी विद्यार्थ्यांना सुचवले. शिक्षण केवळ रोजगारासाठी नसून ज्ञान आणि प्रबोधनाच्या वाढीसाठीही आहे, असे ते म्हणाले.
हरियाणा सरकार खेळांना प्राधान्य देत असल्याबद्दल उपराष्ट्रपतींनी कौतुक केले आणि राष्ट्रकुल स्पर्धांमधल्या पदक विजेत्यांचे अभिनंदन केले.
समस्यांवर अर्थपूर्ण परिसंवाद लोकशाहीत घडतो. केवळ रचनात्मक परिसंवादातूनच उत्तरे मिळू शकतात, असे उपराष्ट्रपती म्हणाले. विरोध शांततामय मार्गाने झाला पाहिजे. सार्वजनिक मालमत्तेचे नुकसान करण्याचा हक्क कोणालाच नाही. हिंसा हे कुठल्याही प्रश्नावरचे उत्तर नाही, असे उपराष्ट्रपतींनी सांगितले.
N.S/S.K/P.M
(Visitor Counter : 62
भारतीय निवडणूक आयोग
भारतीय निवडणूक आयोगाच्या वतीने ‘भूमिका, आराखडा आणि निवडणूक व्यवस्थापक संस्थांची क्षमता’ या संकल्पनेवर दोन दिवसीय आंतरराष्ट्रीय परिषदेचे आयोजन
निवडणूक आयोगाच्या वतीने नवी दिल्ली येथे ‘रोल, फ्रेमवर्क अॅंड कपॅसिटी ऑफ इलेक्शन मॅनेजमेंट बॉडीज्’ म्हणजेच ‘भूमिका, आराखडा आणि निवडणूक व्यवस्थापक संस्थांची क्षमता’ या संकल्पनेवर दोन दिवसांच्या आंतरराष्ट्रीय परिषदेचे आयोजन केले आहे. भारतीय निवडणूक आयोग ‘निवडणूक एकात्मता–अखंडतेसाठी लोकशाही समूहाचे नेतृत्व करीत आहे. यासंदर्भात डिसेंबर, 2021‘समिट फॉर डेमॉक्रसी’ म्हणजेच ‘लोकशाहीसाठी शिखर परिषदेचे आयोजन केले होते. त्याचाच पाठपुरावा म्हणून आता या परिषदेचे आयोजन केले आहे.
2. दि. 31 ऑक्टोबर आणि 1 नोव्हेंबर, 2022 रोजी होत असलेल्या या परिषदेचे उद्घाटन भारताचे मुख्य निवडणूक आयुक्त राजीव कुमार करणार आहेत. तर परिषदेचा समारोप कार्यक्रमाचे अध्यक्षपद ‘निवडणूक अखंडता समूहा’ चे नेतृत्व करणारे निवडणूक आयुक्त अनुपचंद्र पांडे भूषविणार आहेत. या परिषदेला सहकारी म्हणून ग्रीस, मॉरिशस आणि आयएफईएस यांना ‘कोहार्ट’चे सह- नेतृत्व करण्यासाठी आमंत्रित केले आहे. निवडणूक आयोगाने यूएनडीपी म्हणजेच संयुक्त राष्ट्र विकास कार्यक्रम राबविणारी संस्था आणि आयडीईए म्हणजेच इंटरनॅशनल इन्स्टीट्यूट फॉर डेमॉक्रसी अॅंड इलेक्ट्रोल असिस्टंन्स संस्थांना आमंत्रित केले आहे. याशिवाय जगभरामध्ये निवडणुका घेण्याचे काम करणा-या संबंधित सरकारी समकक्ष अधिका-यांनाही या परिषदेला आमंत्रित करण्यात आले आहे.
3. या परिषदेमध्ये अर्मेनिया, मॉरिशस, नेपाळ, काबो वेर्डे, ऑस्ट्रेलिया, चिली, मायक्रोनेशिया, ग्रीस, फिलीपिन्स, साओ टोमे आणि प्रिंसिपे, अमेरिका आणि आयएफईएस, इंटरनॅशनल आयडीईए आणि यूएनडीपी या तीन आंतरराष्ट्रीय संस्थांसह 11 देशांतील 50 प्रतिनिधी आणि त्यांचे अकरा निवडणूक अधिकारी सहभागी होतील अशी अपेक्षा आहे. अनेक देशांचे नवी दिल्लीतील प्रतिनिधी त्यांच्या देशांचे मिशन म्हणून हजेरी लावतील.
4. पहिल्या दिवशी पहिल्या दोन सत्रांमध्ये 'निवडणुकीची अखंडता' सुनिश्चित करण्यासाठी त्यांची भूमिका आणि आराखडा या संदर्भात ईएमबींना भेडसावत असलेल्या समस्या, वर्तमान आणि भविष्यातील आव्हानांवर चर्चा करण्यात येईल.
पार्श्वभूमी :-
‘समिट फॉर डेमोक्रसी’ यासाठी अमेरिकेच्या राष्ट्राध्यक्षांचा पुढाकार घेवून डिसेंबर 2021 मध्ये त्याचे आयोजन केले होते. भारताचे पंतप्रधान नरेंद्र मोदी यांनी यामध्ये दि. 9 डिसेंबर 2021 रोजी ‘लीडर्स प्लेनरी सेशन’ मध्ये भाषण केले होते.
'समिट फॉर डेमोक्रसी' च्या वर्षभरातील कार्यक्रमाचा एक भाग म्हणून, भारताच्या निवडणूक आयोगामार्फत, आपले ज्ञान, तांत्रिक कौशल्य आणि अनुभव जगातील इतर लोकशाहीवादी देशांबरोबर सामायिक करण्यासाठी 'डेमोक्रसी कॉहोर्ट ऑन इलेक्शन इंटेग्रिटी'चे भारत नेतृत्व करत आहे.
पंतप्रधान कार्यालय
अफगाणिस्तानात लालंदर [शतूत] धरणाच्या बांधकामासाठी सामंजस्य करारा स्वाक्षरी समारंभ
नवी दिल्ली, 9 फेब्रुवारी 2021
अफगाणिस्तानात लालंदर [शतूत] धरणाच्या बांधकामासाठी सामंजस्य करारावर स्वाक्षरी करण्याचा समारंभ 9 फेब्रुवारी 2021 रोजी पार पडला. पंतप्रधान नरेंद्र मोदी आणि अफगाणिस्तानाचे राष्ट्रपती डॉ. मोहम्मद अशरफ घनी यांच्या उपस्थितीत या सामंजस्य करारावर परराष्ट्र व्यवहार मंत्री डॉ. जयशंकर आणि परराष्ट्रमंत्री हनीफ आत्मर यांनी स्वाक्षऱ्या केल्या.
हा प्रकल्प भारत आणि अफगाणिस्तानमधील नवीन विकास भागीदारीचा एक भाग आहे. लालंदर [शतूत] धरण, काबूल शहराच्या सुरक्षित पेयजलाची गरज भागवेल आणि जवळपासच्या भागात सिंचनासाठी पाणी उपलब्ध करुन देईल, विद्यमान सिंचन व सांडपाणी जोडणीची पुनर्मांडणी करेल, त्या भागातील पूर संरक्षण आणि व्यवस्थापन प्रयत्नांना सहाय्यभूत ठरेल आणि त्या प्रदेशाला वीज पुरवेल.
अफगाणिस्तानात भारताकडून बांधले जाणारे हे दुसरे मोठे धरण आहे, भारत-अफगाणिस्तान मैत्री धरण [सल्मा धरण], ज्याचे उद्घाटन पंतप्रधान आणि राष्ट्रपतींनी जून 2016 मध्ये केले होते . लालंदर [शतूत] धरणावरील सामंजस्य करारावर स्वाक्षरी हे अफगाणिस्तानच्या सामाजिक-आर्थिक विकासासाठी आणि या दोन देशांमधील स्थायी भागीदारीप्रति भारताच्या दृढ आणि दीर्घकालीन वचनबद्धतेचे प्रतिक आहे. अफगाणिस्तानाबरोबरच्या आमच्या विकास सहकार्याचा एक भाग म्हणून, अफगाणिस्तानच्या 34 प्रांतांमध्ये भारताने 400 हून अधिक प्रकल्प पूर्ण केले आहेत.
पंतप्रधानांनी आपल्या वक्तव्यात भारत आणि अफगाणिस्तान यांच्यातील सांस्कृतिक संबंध अधोरेखित केले आणि शांततापूर्ण, अखंड, स्थिर, समृद्ध आणि सर्वसमावेशक अफगाणिस्तानसाठी भारताकडून कायम पाठिंबा दिला जाईल अशी ग्वाही दिली.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी नागालँडच्या जनतेला राज्य स्थापना दिनाच्या दिल्या शुभेच्छा
नवी दिल्ली, 1 डिसेंबर 2018
पंतप्रधान नरेंद्र मोदी यांनी नागालँडच्या जनतेला राज्य स्थापना दिनाच्या शुभेच्छा दिल्या.
“नागालँडच्या जनतेला राज्य स्थापना दिनाच्या शुभेच्छा. मी अशी प्रार्थना करतो की, नागालँडच्या विकासात उत्तरोत्तर वाढ होवो आणि नागालँड विकासाची नवीन उंची गाठो. या राज्यातील नागरिकांच्या सर्व आकांक्षा पूर्ण होवोत”, असे पंतप्रधान म्हणाले.
B.Gokhale/P.Malandkar
(Visitor Counter : 61
पंतप्रधान कार्यालय
पंतप्रधान नरेंद्र मोदी यांनी लोकमान्य टिळक यांना त्यांच्या पुण्यतिथीनिमित्त अभिवादन केले
पंतप्रधान स्वीकारणार लोकमान्य टिळक राष्ट्रीय पुरस्कार
पंतप्रधान नरेंद्र मोदी यांनी लोकमान्य बाळ गंगाधर टिळक यांना पुण्यतिथीनिमित्त आदरांजली वाहिली.
पंतप्रधान आज पुण्यात लोकमान्य टिळक राष्ट्रीय पुरस्कार स्वीकारणार आहेत. पंतप्रधान नरेंद्र मोदी पुण्यातील विविध प्रमुख विकास प्रकल्पांचे उदघाटन आणि पायाभरणी देखील करणार आहेत.
"मी लोकमान्य टिळक यांना त्यांच्या पुण्यतिथीनिमित्त आदरांजली वाहतो. आज मी पुण्यात असून, लोकमान्य टिळक राष्ट्रीय पुरस्कार स्वीकारणार आहे. आपल्या इतिहासातील एका महान व्यक्तिमत्त्वाच्या कार्याशी निगडित हा पुरस्कार मला प्रदान करण्यात येत आहे याबद्दल मी खरोखरच कृतज्ञ आहे"
"मी महत्त्वाच्या विकास प्रकल्पांचे उद्घाटन आणि पायाभरणीही करणार आहे."
असे पंतप्रधानांनी आपल्या ट्विटर संदेशात म्हटले आहे.
गृह मंत्रालय
हैदराबादमधल्या सरदार वल्लभभाई पटेल राष्ट्रीय पोलीस अकादमीत भारतीय पोलीस सेवेच्या  72 व्या तुकडीच्या परिवीक्षाधीन अधिकाऱ्यांचे दीक्षांत संचलन
केंद्रीय गृह राज्यमंत्री नित्यानंद राय प्रमुख पाहुणे म्हणून उपस्थित
परेडमध्ये 144 तरुण आयपीएस परिवीक्षाधीन अधिकाऱ्यांसह 33 महिला अधिकारी
नवी दिल्ली, 6 ऑगस्ट 2021
हैदराबादमधल्या सरदार वल्लभभाई पटेल राष्ट्रीय पोलीस अकादमीत आज भारतीय पोलीस सेवेच्या  72 व्या तुकडीच्या परिवीक्षाधीन अधिकाऱ्यांचे दीक्षांत संचलन झाले. केंद्रीय गृह राज्यमंत्री नित्यानंद राय यावेळी प्रमुख पाहुणे होते. राष्ट्रीय पोलीस अकादमीचे संचालक अतुल करवल आणि इतर वरिष्ठ अधिकारी कार्यक्रमाला उपस्थित होते.
पंतप्रधानांचे 'नेहमी राष्ट्र प्रथम' आणि केंद्रीय गृहमंत्र्यांचे न्याय्य कार्य आणि संवेदनशील पोलीस, ही मूळ तत्त्वे तुम्हाला चांगली अवगत आहेत, असे नित्यानंद राय यांनी आपल्या भाषणात सांगितले. त्यांच्या आशा आणि अपेक्षा तुम्ही पूर्ण कराल, असा विश्वास असल्याचे ते म्हणाले. केंद्रीय गृहराज्यमंत्री म्हणाले की, भारतीय संविधानामध्ये अंतर्भूत न्याय, स्वातंत्र्य, समानता आणि बंधुत्व या मूल्यांनुसार तुम्ही कायद्याचे संरक्षक व्हावे अशी जनतेची इच्छा गृह राज्यमंत्र्यांनी व्यक्त केली. हे तेव्हाच शक्य होईल जेव्हा तुमच्याकडे निष्पक्षता, सचोटी, नम्रता, धैर्य, बांधिलकी, संघभावना आणि सत्यासाठी उभे राहण्याची क्षमता असेल, असे त्यांनी सांगितले.
दीक्षांत संचलनात 33 महिला पोलीस अधिकारी असल्याचे कौतुक त्यांनी केले. भारतीय पोलीस सेवेतील त्यांच्या कामगिरीबद्दल गृह राज्यमंत्र्यांनी त्यांचे अभिनंदन केले आणि या सेवेत आणखी महिला दाखल होण्याची अपेक्षा व्यक्त केली.
परेडमध्ये 33 महिला अधिकाऱ्यांसह 144 तरुण आयपीएस परिवीक्षाधीन अधिकारी सहभागी झाले होते. या वर्षी दोन्ही उच्च पदे महिला अधिकाऱ्यांनी प्राप्त केली. राजस्थान केडरच्या रंजिता शर्मा यांना सर्वोत्कृष्ट अष्टपैलू आयपीएस प्रोबेशनर म्हणून घोषित करण्यात आले. गृह राज्यमंत्र्यांनी तिला पंतप्रधान बॅटन आणि गृहमंत्री रिव्हॉल्व्हर दिली.
तामिळनाडू कॅडरच्या श्रेया गुप्ता यांना भुवानंद मिश्रा मेमोरियल ट्रॉफी द्वितीय सर्वोत्कृष्ट अष्टपैलू प्रोबेशनरसाठी प्रदान करण्यात आली .
नेपाळ पोलिसांचे 10, रॉयल भूतान पोलिसांचे 12, मालदीव पोलीस सेवेचे 7 आणि मॉरिशस पोलीस दलाचे 5 असे एकूण 34 परदेशी प्रोबेशनर्सदेखील संचलनात सहभागी झाले होते.S.Tupe/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
आरोग्य आणि कुटुंब कल्याण मंत्रालय
कोविड-19 विषयीची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 165 कोटी 04 लाख मात्रा देण्यात आल्या आहेत
भारतातील कोविड सक्रिय रुग्णसंख्या सध्या 20,04,333 इतकी आहे
सध्या सक्रीय रुग्णसंख्येचे प्रमाण 4.91%
रोगमुक्ती दर सध्या 93.89 % इतका आहे
गेल्या 24 तासात 3,35,939 रुग्ण कोरोनामुक्त झाल्यामुळे आता एकूण रोगमुक्त व्यक्तींची संख्या वाढून 3,83,60,710 झाली आहे
गेल्या 24 तासात 2,35,532 नव्या कोरोना बाधितांची नोंद
दैनंदिन पॉझिटीव्हिटी दर 13.39%
साप्ताहिक पॉझिटीव्हिटी दर 16.89%
देशभरात आतापर्यंत एकूण 72 कोटी 57 लाख चाचण्या करण्यात आल्या; गेल्या 24 तासात एकूण 17,59,434 चाचण्या करण्यात आल्या.
आरोग्य आणि कुटुंब कल्याण मंत्रालय
राज्ये/केंद्र शासित प्रदेशात उपलब्ध कोविड-19 लसींच्या उपलब्धतेची अद्ययावत माहिती
राज्ये/ केंद्र शासित प्रदेशांना 164 कोटी 79 लाखांपेक्षा जास्त लसींच्या मात्रा उपलब्ध करून देण्यात आल्या
11कोटी 92 लाखांहून अधिक न वापरलेल्या लसीच्या मात्रांचा साठा अजूनही राज्ये/केंद्र शासितप्रदेशांकडे उपलब्ध
देशभरात कोविड -19 लसीकरणाचा वेग आणि व्याप्ती वाढविण्यास केंद्र सरकार कटिबद्ध आहे. देशव्यापी कोविड - 19 लसीकरण मोहिमेची सुरवात 16 जानेवारी 2021 रोजी झाली. कोविड - 19 लसीकरणाच्या या मोहिमेचा दुसरा देशव्यापी टप्पा 21 जून 2021 ला सुरु झाला. अधिकाधिक लसींची उपलब्धता करून, भविष्यातील लसींची गरज लक्षात घेता राज्ये/केंद्र शासित प्रदेशांना अधिक चांगले नियोजन करता यावे यासाठी लसींचा पुरवठा सुनिश्चित करून आणि लस पुरवठा साखळी सुरळीत करून लसीकरण मोहीमेचा वेग वाढविण्यात आला.
देशव्यापी लसीकरण मोहिमेचा भाग म्हणून, भारत सरकार राज्ये/केंद्रशासित प्रदेशांना मोफत लस पुरवठा करून मदत करत आहे. देशव्यापी कोविड-19 लसीकरणाच्या नव्या टप्प्यात केंद्र सरकार लस उत्पादक कंपन्यांकडून देशात बनविल्या जाणाऱ्या लसींच्या 75% लसी अधिग्रहित करून त्यांचे राज्ये/केंद्रशासित प्रदेशांना मोफत वाटप करत आहे.
|
|
VACCINE DOSES
|
|

|
|
SUPPLIED
|
|
1,64,79,42,695
|
|
BALANCE AVAILABLE
|
|
11,92,78,591
केंद्र सरकारने आतापर्यंत राज्ये/ केंद्रशासित प्रदेशांना लसींच्या 164 कोटी 79 लाखांहून  अधिक मात्रा मोफत पुरविल्या आहेत.
11 कोटी 92 लाखांहून अधिक  कोविड लसीच्या मात्रा राज्ये आणि केंद्रशासित प्रदेशांकडे शिल्लक आहेत.
दूरसंचार आणि माहिती तंत्रज्ञान मंत्रालय
सेल ब्रॉडकास्ट अलर्ट यंत्रणा चाचणीच्या माध्यमातून आपत्कालीन संपर्क यंत्रणा वाढवण्यासाठी दूरसंचार विभाग आणि एनडीएमए यांच्यात समन्वय
आपत्कालीन इशारा हा नियोजित चाचणी प्रक्रियेचा अविभाज्य घटक असून तो खरी आपत्कालीन स्थिती दर्शवणारा नसेल
सर्व दूरसंचार प्रदात्यांच्या नेटवर्कच्या माध्यमातून संपूर्ण देशभरात सेल ब्रॉडकास्टिंगची अंमलबजावणी करण्याची दूरसंचार विभागाची महत्वाकांक्षी योजना
नवी दिल्ली, 28 सप्टेंबर 2023
भारतात दूरसंचार क्षेत्राची वाढ आणि व्याप्ती वेगाने वाढवण्यासाठी विकासात्मक धोरणे तयार करून त्यांची अंमलबजावणी करण्यासाठी दूरसंचार विभाग सातत्याने प्रयत्न करत असतो. देशातील सर्व नागरिकांना परवडणाऱ्या दरात प्रभावी दूरसंचार सेवा मिळेल, हे सुनिश्चित करणे, या विभागाचे मुख्य उद्दिष्ट आहे. त्याचवेळी, राष्ट्रीय सुरक्षेच्या हितांचे रक्षण करतानाच नवोन्मेषालाही प्रोत्साहन दिले जाते. दूरसंचार संपर्क व्यवस्थेच्या क्षमता वाढवण्यासाठी आणि आपत्ती व्यवस्थापनाला पाठबळ देत, देशबांधवांचे कल्याण साधण्यासाठी, दूरसंचार विभाग अहोरात्र कार्यरत आहे.
राष्ट्रीय आपत्ती व्यवस्थापन प्राधिकरणाशी  समन्वय साधून, दूरसंचार विभाग, सेल ब्रॉडकास्ट अलर्ट यंत्रणेची सर्वसमावेशक चाचणी करणार आहे. आपत्तीच्या काळात आपत्कालीन संपर्कयंत्रणा मजबूत करणे आणि पर्यायाने, आपल्या नागरिकांची सुरक्षितता आणि कल्याण साधणे हा या उपक्रमाचा उद्देश आहे.
भारतातील नागरिकांची सुरक्षितता सुनिश्चित करणे या कटिबद्धतेला अनुसरून, विविध दूरसंचार सेवा प्रदात्यांच्या माध्यमातून, सेल ब्रॉडकास्टिंग अलर्ट प्रणाली, अत्यंत कठीण चाचण्यांमधून जाणार आहे. या चाचण्या देशभरात विविध प्रदेशात वेळोवेळी केल्या जाणार आहेत, ज्यातून आपत्कालीन इशारा ब्रॉडकास्टिंग क्षमतांची कार्यक्षमता आणि प्रभाव यांची चाचपणी केली जाणार आहे. विविध मोबाईल ऑपरेटर्स आणि सेल ब्रॉडकास्ट यंत्रणा यांच्या माध्यमातून या क्षमता तपासल्या जातील.
ही सेल ब्रॉडकास्ट अलर्ट सिस्टिम, अत्याधुनिक तंत्रज्ञान वापरुन तयार करण्यात आली असून त्याद्वारे, विशिष्ट भौगोलिक प्रदेशातील सर्व प्रकारच्या मोबाईल्सवर एकाचवेळी महत्वाचे आणि योग्य वेळी पोहोचणारे आपत्ती व्यवस्थापन संदेश पाठवणे शक्य होणार आहे. तिथले रहिवासी आणि त्या भागात काही काळासाठी आलेले लोक अशा सर्वांना हा संदेश प्रसारित होऊ शकेल. याद्वारे महत्वाचे आपत्कालीन संदेश जास्तीत जास्त लोकांपर्यंत त्वरित पोहोचू शकतील. सरकारी यंत्रणा आणि आपत्कालीन सेवा सेल ब्रॉडकास्टचा वापर करून लोकांना संभाव्य धोक्यांची माहिती आणि गंभीर परिस्थितींमध्ये अद्ययावत माहिती पुरवली जाईल. सेल ब्रॉडकास्टच्या सामान्य अॅपमध्ये हवामानाबाबत गंभीर इशारा , भूकंप), सार्वजनिक सुरक्षा संदेश, परिसर मोकळा करण्याची सूचना आणि इतर महत्वाची माहिती यांसारख्या आपत्कालीन सूचनांचा समावेश असेल.
याच प्रयत्नांचा भाग म्हणून, देशभरात विविध राज्यांमधे चाचण्या केल्या जाणार आहेत. पंजाबमध्ये उद्या म्हणजेच 29 सप्टेंबरला ह्या चाचण्या केल्या जाणार आहेत.M.Pange/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 45
पंतप्रधान कार्यालय
सरदार पटेल यांना जयंतीनिमित्त पंतप्रधानांची आदरांजली
नवी दिल्ली, 31 ऑक्टोबर 2019
पंतप्रधान श्री नरेंद्र मोदी यांनी सरदार पटेल यांना त्यांच्या जयंतीनिमित्त श्रद्धांजली वाहिली.
“देश की एकता के सूत्रधार लौह पुरुष सरदार वल्लभभाई पटेल को उनकी जयंती पर शत-शत नमन।
सरदार पटेल यांना त्यांच्या जयंती निमित्त श्रद्धांजली. पंतप्रधान म्हणाले की, सरदार पटेल यांनी देशासाठी केलेले योगदान संस्मरणीय आहे. ”
B.Gokhale/P.Malandkar
(Visitor Counter : 50
दूरसंचार आणि माहिती तंत्रज्ञान मंत्रालय
ट्राय ने “राष्ट्रीय प्रसारण धोरण” तयार करण्यासाठी महत्वपूर्ण मुद्यांवरील पूर्व सल्लामसलत दस्तऐवज केला जारी
नवी दिल्ली, 21 सप्टेंबर 2023
भारतीय दूरसंचार नियामक प्राधिकरण  ने आज "राष्ट्रीय प्रसारण धोरण" तयार करण्यासाठी महत्वपूर्ण मुद्यांवरील पूर्व सल्लामसलत दस्तऐवज जारी केला आहे.
13 जुलै 2023 रोजी पाठवलेल्या पत्राद्वारे माहिती आणि प्रसारण मंत्रालयाने ट्रायला राष्ट्रीय प्रसारण धोरण तयार करण्यासाठी भारतीय दूरसंचार नियामक प्राधिकरण कायदा, 1997 च्या कलम 11 अंतर्गत विचारात घेतलेले महत्वपूर्ण मुद्दे पाठवण्याची विनंती केली आहे.
भारताची वैविध्यपूर्ण संस्कृती आणि समृद्ध वारसा ज्यातून प्रतिबिंबित होऊ शकेल, तसेच डिजिटल आणि सक्षम अर्थव्यवस्थेच्या दिशेने भारताचे झालेले संक्रमण ज्यातून व्यक्त होऊ शकेल, अशा प्रसारण धोरणातून, प्रसारण क्षेत्राची कार्यशील, विविधरंगी आणि लवचिक दृष्टी व्यक्त होणे आवश्यक आहे, असे माहिती आणि प्रसारण मंत्रालयाने आपल्या पत्रात नमूद केले आहे. अपार संधी आणि राष्ट्रीय उद्दिष्टांशी सुसंगत अशी दृष्टी, ध्येय, रणनीती आणि कृती निश्चित करणारे राष्ट्रीय प्रसारण धोरण, नव्या आणि उदयोन्मुख तंत्रज्ञानाच्या युगात प्रसारण क्षेत्राच्या नियोजनबद्ध विकासासाठी आणि वाढीसाठी पोषक परिस्थिती निर्माण करु शकेल.
या पार्श्वभूमीवर, “राष्ट्रीय प्रसारण धोरण” तयार करण्यासाठी ज्या मुद्द्यांचा विचार करणे आवश्यक आहे, ते स्पष्ट करण्यासाठी सर्व भागधारकांशी पूर्व सल्लामसलत केली जात आहे. 10 ऑक्टोबर 2023 पर्यंत भागधारकांकडून पूर्व- सल्लामसलत दस्तऐवजावर लिखित टिप्पण्या/मते मागविण्यात आली आहेत. या टिप्पण्या advbcs-2@trai.gov.in आणि jtadvbcs-1@trai.gov या इमेल आयडीवर प्राधान्याने इलेक्ट्रॉनिक स्वरूपात पाठवल्या जाऊ शकतात.
कोणतेही स्पष्टीकरण/माहितीसाठी अनिल कुमार भारद्वाज, सल्लागार  यांच्याशी + 91-11-23237922 या दूरध्वनी क्रमांकावर संपर्क साधला जाऊ शकतो.
R.Aghor/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
संरक्षण मंत्रालय
अटलांटिक सागरामध्ये भारतीय आणि फ्रांस नौदलाचा सराव
नवी दिल्ली, 1 ऑगस्ट 2022
आयएनएस तरकश या युद्धनौकेवर, तिच्या लांब पल्ल्याच्या परदेशातील तैनातीदरम्यान, 29 आणि 30 जुलै 2022 रोजी उत्तर अटलांटिक महासागरात फ्रेंच नौदल जहाजांसह सागरी भागीदारी सराव  करण्यात आला.
तरकाश आणि फ्रेंच फ्लीट टँकर एफएनएस सौम यांच्यात समुद्रात तेल पुरवठा संदर्भात सराव करण्यात आला. यानंतर सागरी पाळत ठेवणारे विमान फाल्कन 50 सह, संयुक्त हवाई मोहिमेद्वारे अभ्यास करण्यात आला. अनेक सिम्युलेटेड मिसाईल एंगेजमेंट आणि हवाई संरक्षण कवायती करण्यात आल्या.
या सरावांचे यशस्वी आयोजन हे दोन नौदलांमधील उच्च व्यावसायिकता आणि परस्पर कार्यक्षमतेचे प्रतीक आहे.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206